Aalborg Stiftstidende, 1831-08-15
Blandede Efterretninger. Det kjøbenhavnske Publicum vil til forestaaende Theater-Saison glæde sig til høie dramatiske Nydelser - som vi her i Jylland altid kun have den Nydelse af, at vi omtale dem. Der vil nemlig for første Gang vorde opført Schillers Don Carlos, hvoraf vi allerede siden 1812 have en mesterlig dansk eller norsk Oversættelse af Nordmanden (nuværende Biskop) Joh. Storm Munch. Ville Dr. Ryge og Nielsen her kunne glimre som Philipp og Charlos, da sees ikke lettelig, hvo der skal staae ved Siden af dem som Posa. Fremdeles vil opføres en ny Vaudeville og et nyt Lystspil, begge af Prof. Heiberg. Dernæst er antaget til Opførelse en Oversættelse af det skjønne spanske Stykke Donna Diana, og tvende af Scribe ved Prof. Heiberg oversatte Lystspil, Qvækeren og Dandserinden. Af Operaer og Syngestykker kan ventes opført: "Henrik den 5tes Ungdom, af Paccini; "De to Nætter, af Boyeldien; "Elskovsdrikken" (comisk), af Aubert. Nogle originale romantiske Operaer af indenlandske Componister nævne vi her ved denne Leilighed blot i Forbigaaende, som begyndte og allerede fremrykkede Arbeider, hvilke vi ei kunne andet end ønske det heldigste Udfald. Af ældre Artikler i Theatrets Repertoire, der i kortere eller længere Tid har henhvilet, kunde vi nævne en stor Deel, som ere bestemte til at fornyes i næste Saison; men indskrænke os til nogle af dem, som ville blive de nærmeste, f. Ex. Oehlenschlagers Correggio, Macbeth af Shakespeare, Johanne d'Are af Schiller, Samsøes Dyveke, Sanders Niels Ebbesen, Holbergs Politiske Kandestøder og Hexerie og blind Allarm; Bortførelsen af Seraillet, og Tryllefløiten af Mozart; Oehlenschlagers Ludlams=Hule med Weises Musik; Den lille Rødhætte, af Boildicu; Apothekeren, og Doctoren, af Dittersdorf, Lodviska, af Cherubing; Ungdom og Galskab, af Dupuis, m. fl. Da ikke alene det til Choleras Afværgelse fornødne Vagthold ved Kysterne nødvendigviis maa kunne blive meget trykkende for Beboerne, men disse maaskee endog ved Regieringens omhyggelige og hensigtmæssige Foranstaltninger kunne lide Afbræk i deres sædvanlige Erhverv, saa bør vistnok intet Middel blive ubenyttet, hvorved den ringere Klasse kan bringes til Erkiendelse af, at det er hver Mands Pligt som Menneske og Borger i Staten, med Tilsidesættelse af egen Fordeel og Beqvemmelighed at underkaste sig Øieblikkets Fordringer. Den od udgivne Prædiken: "Værer glade i Haabet." har vistnok ikke i denne Henseende forfeilet sin Virkning. (Hempels Avis.) Til Amindelse om den dræbte Captain Grev Spaneck (der var en Broder til nuværende Stiftamtmand over Ribe Stift) have Ritmester Blicherelsen og Lieutenant L. Vilster, skrevet følgende skjønne Linier i en Kjøbenhavnsk Avis: Ædel af Byrd, Aand og Hjerte, elskværdig i Omgang, retskaffen i Vandel, Sandheds og Dyds trofaste Kjempe, afholdt af Mange, hadet af Een, faldt for Smigmorderhaand. den 7de August 1831. Under disse Ord findes bekjendtgjort af nævnte Officerer, at da de vare hædrede med den evig uforglemmelige Afdødes Venskab, og overbeviiste om, at de mang foldige Kammerater og Medborgere, som havde ham kjer, med inderlig Beredvillighed ville gribe Leiligheden til at stemple deres Agtelse for den Faldne ved et offentligt Beviis paa den dobbelte Sorg, som hans Død og Dødsmaade maa fremvirke, saa indbyde de til Oprettelsen af et simpelt men varigt Minde om deres Følelser for Vennen som de elskede, Manden som de agtede, Offeret for raa Lidenskab som de begræde.